# Dastan Kasmamitov

Dastan Kasmamitov (en kirguís i rus: Дастан Касмамытов) o Danik (nascut en 1991/1992), és un activista kirguís dels drets LGBTIQ, desenvolupador de programari i alpinista. Fou un dels primers kirguisos a sortir de l'armari davant dels mitjans de comunicació.

## Biografia

Kasmamitov és membre dels comitès directius del Fòrum Mundial sobre els HSH i el VIH i de la Coalició Eurasiàtica sobre la Salut Masculina, membre de la junta directiva de Labrys, cofundador del Col·lectiu Feminista de Bixkek SQ i coordinador d'Indigo Kirguís, LGBTIQ Initiative i Youth Initiative.
Kasmamitov va estudiar en la Universitat Metropolitana d'Oslo (Noruega), la Universitat Lliure de Berlín (Alemanya), la Universitat Americana de l'Àsia Central (el Kirguizstan) i el Pierce College (els Estats Units). Actualment viu a Alemanya on treballa de desenvolupador de programari freelance per empreses emergents o tecnològiques.

## Activisme

El 2014, durant l'habitual revisió periòdica del Comitè de Drets Humans, l'òrgan que controla el compliment del Pacte Internacional de Drets Civils i Polítics, que va sotmetre al Kirguizstan, sis membres de dues organitzacions LGBT entre els quals Dastan van presentar un demolidor informe al Comitè que relatava l'homofòbia present no només en la societat sinó també en l'estat, inclús els polítics i la policia. A més, consideren que l'estat kirguís ha violat 12 articles documentant diversos fets entre els quals el cas de Kasmamitov. Ell es va presentar en una conferència de premsa sobre un informe d'Human Rights Watch sobre la violència policial contra els homosexuals i bisexuals a Kirguizstan. Com a resultat de la seva sortida de l'armari i del seu activisme, va rebre almenys 30 amenaces de mort, que van ser denunciades a les autoritats kirguises.
Kasmamitov va viatjar amb bicicleta des de l'Àsia central fins a Alemanya i va fundar la Pink Summits (en català: Cims Roses), una campanya per a conquerir els 7 Cims en nom de la visibilitat de les persones LGBT. Quan va arribar al cim de l'Elbrús, una muntanya russa que es troba molt a prop de Txetxènia, una regió on el col·lectiu LGBTIQ està durament perseguit, va publicar fotos amb la bandera de l'orgull LGBT. Després quan va voler abandonar el país, fou detingut a la frontera de Geòrgia i Rússia pels serveis d'intel·ligència russos durant diverses hores segons explica en una entrevista.

## Referències

* ↑ «Гомосексуалист из Кыргызстана планирует покорить семь вершин мира» (en rus), 31-07-2019. [Consulta: 6 novembre 2020].
* 1 2 "Steering Committee Arxivat 2017-10-30 a Wayback Machine.". ECOM. Eurasian Coalition on Male Health. Arxivat de l'original Arxivat 2016-02-02 a Wayback Machine. el 25 de gener de 2016. Recuperat el 25 de gener de 2016.
* ↑ «Panel looks at inequities among gays globally» (en anglès). [Consulta: 3 novembre 2020].
* ↑ mmoneymaker. «Conquering Summits and Negative Stereotypes» (en anglès), 26-07-2019. Arxivat de l'original el 2019-12-30. [Consulta: 3 novembre 2020].
* 1 2 3 «Team - Dastan Kasmamytov» (en anglès americà). PinkSummits. [Consulta: 3 novembre 2020].
* ↑ «Deterred but not destroyed » Sogi News» (en anglès). SOGI News, 09-12-2013. Arxivat de l'original el 2013-12-09. [Consulta: 3 novembre 2020].
* ↑ «Dastan Kasmamytov | OsloMet—Oslo Metropolitan University - Academia.edu». [Consulta: 3 novembre 2020].
* ↑ Yuryeva, Nika; Mamytov, Alex; Kasmamytov, Dastan; Orsekov, Erlan; Kim, Ruslan; Votslava, Julia (March 2014). "Alternative report on the implementation of the provisions of ICCPR related to LGBT people in Kyrgyzstan Arxivat 2020-10-27 a Wayback Machine." (PDF). UN Treaty Body Database. Ginebra: Indigo Kirguís & Labrys.
* 1 2 mmoneymaker. «Conquering Summits and Negative Stereotypes» (en anglès), 26-07-2019. Arxivat de l'original el 2019-12-30. [Consulta: 3 novembre 2020].
* ↑ «KYRGYZSTAN: REACHING NEW HEIGHTS IN LGBTI RIGHTS» (en anglès americà), 31-08-2019. [Consulta: 3 novembre 2020].